# בעלי חיים בשירות כוחות הביטחון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הסוסים שימשו את האדם עוד מהעת העתיקה. בתמונה רואים הוסר מתחילת העת החדשה
כלבני יחידת הכלבנים של צה"ל, עוקץ, וכלביהם

במהלך ההיסטוריה בעלי חיים שימשו את האדם לצרכי מלחמה ולוגיסטיקה צבאית. בני האדם ניצלו את תכונותיהם המיוחדות של החיות (כוח רב, חושים מחודדים) על מנת לבצע דברים שלאדם קשה לבצעם.

בעלי חיים שימשו את האדם בתור בהמות משא ורכיבה החל מהאלף ה-4 לפנה"ס בשומר. בהמות אלו משכו את מרכבותיהם של השומרים.

## [עריכה] הסוסים

  ערך מורחב – חיל הפרשים

הסוסים היו הבהמות העיקריות שמשכו את המרכבות של העולם העתיק. לאחר מכן, היו הסוסים בהמת הרכיבה העיקרית של העת העתיקה, ימי הביניים והעת החדשה. פרשים רכבו אמנם גם על בהמות אחרות כגון גמלים, אך בשל מזגם הנוח, מהירותם הרבה ואומץ לבם, היו הסוסים לבהמת הרכיבה המועדפת על הפרשים.

גם היום יש שימוש בסוסים בכוחות הבטחון, בעיקר למטרות סיור וכן לשליטה בקהל.

## [עריכה] הכלבים

הכלב הוא חייה מבויתת שקלה ונוחה לאילוף ונאמנה מאוד לבעליה. הכלב מצטיין בחוש ריח מפותח ובאינטלגנציה יחסית גבוהה המאפשרת לו ללמוד ולבצע תרגולות שונות. עקב תכונות אלה הוא נהפך לשימושי בפעילותם של כוחות הבטחון.

הכלבים משמשים כיום בתור ככלי עזר רב ערך לכוחות הבטחון (ביניהם הצבא והמשטרה), במגוון רב של תרחישים:

- כלבי שמירה - המגינים על מתקנים צבאיים ומשטרתיים מפני פולשים.
- כלבי תקיפה - המתקיפים אויבים ופושעים.
- כלבי איתור - כלבים המאומנים בחיפוש חשודים ואיתור סמים.
- כלבי גישוש - כלבים המאומנים בחיפוש חשודים באמצעות ריח ומעקב אחרי עקבות.
- כלבי חילוץ - כלבים המאומנים בחיפוש בני אדם מתחת להריסות.
- כלבים לאיתור חומרי נפץ - כלבים המאומנים באיתור חומרי נפץ באמצעות חוש הריח.

את הכלבים מאמנת יחידה הנקראת "כלבנים" (באנגלית: K9) האחראית על אילוף והכשרת הכלבים, וכן על הפעלתם בשטח. גם לצה"ל יש יחידת כלבנים ושמה הוא הוא יחידת עוקץ.

ראו עוד:

- כלבן
- יחידת עוקץ
- סילוק פצצות
- כלב נגד טנקים

## [עריכה] בהמות המשא

רוכב גמל מצרי בגבול ישראל-מצרים

בהמות משא כגון שוורים, חמורים, פרדות , גמלים ואחרים איפשרו את שינוע האספקה לכוחות. בהמות המשא הבטיחו את התקדמותו של הצבא ושימושו כמזונו בעת העדרו של מזון אחר. השוורים, בגלל כוחם הרב, שימשו גם לגרירת תותחים כבדים לשדה הקרב.

באזורים הרריים שימשו בעלי חיים, חלקם אקזוטיים כגון יאק או למה, כדי לשענע אספקה. הפרדות נשארו בשימוש צבאי עד עצם היום הזה באזורים הררים שאליהם לא יכולים להגיע כלי הרכב.

## [עריכה] בעלי כנף

יונים שימשו בתור שליחים מהעת העתיקה ועד העת החדשה. המסרים שהעבירו יוני הדואר היו חשובים לתפקוד הכוחות ולא פעם היו הקשר היחיד של המבצר הנצור עם העולם החיצון.

במלחמת העולם השנייה היה ניסיון להשתמש בעטלפים על מנת לפזר פצצות תבערה מעל יפן, אך רעיון פצצת העטלף נכשל והפרויקט בוטל. פרויקט מוזר יותר היה פרויקט יונה: פיתוח טיל המונחה באמצעות יונים, אך למרות שזה הצליח יותר מקודמהו, גם הוא לא נכנס לשירות מבצעי.

## [עריכה] פיל מלחמה

אלעזר מקריב עצמו ומת תחת הפיל

פיל מלחמה הייתה החיה האימתנית ביותר של העת העתיקה. החיה העצומה רמסה את האויבים שעמדו מולה והטילה מורא בלב החיילים. האפקט שהיה להסתערות הפילים היה עצום. רוב הצבאות, למעט הממושמעים ביותר, ברחו למראה המחזה האיום. מקרה מפורסם הוא מותו של אלעזר המכבי, אשר נמחץ למוות על ידי פיל באחד הקרבות של מרד החשמונאים.

## [עריכה] איתור חומרי נפץ

בעלי חיים יכולים לאתר חומרי נפץ בזכות חוש הריח המחודד שלהם, הרגיש במידה בלתי רגילה לחומרים כימיים וחזק אלפי מונים מזה של האדם.

כרגע משתמשים בבעלי החיים הבאים על מנת לרחרח אחרי חומרי נפץ:

- כלב
- חזיר
- דבורה
- חולדה

## [עריכה] בעלי חיים ימיים

חיל הים האמריקני משתמש בדולפינים ואריות ים על מנת לאתר ולפרק מוקשים ימיים.

ראו גם:

- דולפינים לוחמים
- תוכנית היונקים הימיים של חיל הים האמריקני

מקור: http://he.wikipedia.org../../../%D7%91/%D7%A2/%D7%9C/%D7%91%D7%A2%D7%9C%D7%99_%D7%97%D7%99%D7%99%D7%9D_%D7%91%D7%A9%D7%99%D7%A8%D7%95%D7%AA_%D7%9B%D7%95%D7%97%D7%95%D7%AA_%D7%94%D7%91%D7%99%D7%98%D7%97%D7%95%D7%9F.html

קטגוריות: בעלי חיים והאדם | צבא

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- 日本語